Fatuma Abdulkadir Adan

thumb
Fatuma Abdulkadir Adan (alizaliwa 1978) ni Mkenya mwanasheria na balozi wa amani pia ni mpokeaji wa tuzo ya Stuttgart Peace Prize.

Maisha
Adan alizaliwa na wazazi ambao walikuwa kutoka makabila mawili yanayopigana huko Marsabit, Kenya Kaskazini-Mashariki. 

Baada ya masomo yake kama mwanasheria, alirudi katika mji wake ili kukuza amani kati ya wale wanaopigana Waoromo, Wagabra na Warendile. Mnamo 2003, alianzisha Horn of Africa Development Initiative, Shirika Lisilo la Kiserikali aliyotumia kukuza amani na kutetea elimu nchini Kenya.

Kupitia Horn of Africa Development Initiative (HODI), Adan aliuanzisha mpango unaoitwa "Shoot to score, not to Kill", unaotumia soka kuwashirikisha vijana wa Kenya katika utetezi wa amani. Msingi wa Horn of Africa Development Initiative (HODI) una nguzo nne muhimu ambazo ni: Utetezi, Elimu, Uendelevu wa uchumi na Ushirikiano wa kikabila.Kupitia HODI aliianza programu "Breaking the Silence" ambayo ina moduli nne: Kuwa wewe mwenyewe, kuwa na afya, kuwezeshwa na ujue kitu kuhusu fedha. Fatuma Adan ndiye mwanamke wa kwanza wa Kiafrika kuchaguliwa kuwa mwanachama wa Streetfootballworld mnamo 2015.Mwaka wa 2017,aliteuliwa kuwa mmoja wa kundi la kupangia Global Goals World Cup.
Mnamo mwaka wa 2011, Adan alipokea tuzo la Stuttgart Peace Prize kwa kujumuisha "soka na ukombozi".  2013, alialikwa kuongelea kazi yake inayohusu Horn of Africa Development Initiative kwenye Mazungumzo ya Amani Mjini Geneva mnamo tarehe 20 Septemba 2013. Mazungumzo yenyewe yalipangwa na Umoja wa Mataifa na vikundi vingine kwa sababu ya Siku ya Kimataifa ya Amani.Fatuma Abdulkadir Adan , Geneva Peace Talks, UN, Retrieved 27 February 2016

Adan alishinda tuzo ya Commonwealth Points of Light Award mnamo 2018 kwa kazi yake ya HODI ya kuzileta jamii pamoja na kupigania haki za wanawake na watoto wa kike.

Marejeo

Jamii:waliozaliwa 1970
Jamii:Watu walio hai
Jamii:Wanasheria wa Kenya
Jamii:Wanawake wa Kenya